Zālīša iela

Zālīša iela ir iela Rīgā, Vidzemes priekšpilsētā, Teikā. Tā sākas krustojumā ar Struktoru ielu un beidzas pie krustojuma ar Tālivalža un Bajāru ielu. Ielas garums ir 251 metrs.

 Ielu savienojumi 
Zālīša iela ir savienota ar šādām ielām:
 Tālivalža iela
 Bajāru iela
 Struktoru iela

 Vēsture 
Ielas trase nosprausta 20. gadsimta 30. gadu sākumā kā jaunierīkotās Stūrīša ielas posms. 1934. gadā Stūrīša ielas posms no Struktora (tag. Struktoru) ielas līdz Tālivalža un Bajāru ielu satecei nosaukts par Zālīša ielu (par godu pirmajam Latvijas Republikas apsardzības ministram, vienam no latviešu strēlnieku bataljonu organizētājiem Jānim Zālītim).  Vācu okupācijas laikā ielas nosaukums bija Krauterstrasse (Zālīša ielas nosaukumu vācu valodā kļūdaini pārveidojot par Zāļu ielu). Kopš pēckara gadiem, neraugoties uz vairākkārtējām ielu nosaukumu pārdēvēšanas kampaņām, ielai saglabāja Zālīša ielas nosaukumu, jo padomju režīma varasvīri, acīmredzot, nebija atskārtuši, ka iela nosaukta par godu Latvijas Republikas ministram. Tikai 1987. gadā Rīgas pilsētas izpildkomiteja pieņēma lēmumu ielu pārdēvēt par Madlienas ielu. 1994. gadā ielai atjaunoja nosaukumu Zālīša iela.

 Apbūve 
Ielā ir individuālo dzīvojamo māju (pāra numuru pusē) un 80. gados celtu vairākstāvu dzīvojamo namu (nepāra numuru pusē) apbūve.

 Skatīt arī 
 Teika
 Vidzemes priekšpilsēta

 Atsauces 

Kategorija:Ielas Teikā
Kategorija:Vidzemes priekšpilsēta